Document ID: 31990R2773

*****
ΚΑΝΟΝΙΣΜΟΣ (ΕΟΚ) αριθ. 2773/90 ΤΗΣ ΕΠΙΤΡΟΠΗΣ
της 27ης Σεπτεμβρίου 1990
για την τροποποίηση του κανονισμού (ΕΟΚ) αριθ. 1868/77 για τις λεπτομέρειες εφαρμογής του κανονισμού (ΕΟΚ) αριθ. 2782/75 σχετικά με την παραγωγή και εμπορία των αυγών προς επώαση και των νεοσσών πουλερικών ορνιθώνος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 για την κοινή οργάνωση της αγοράς στον τομέα των αυγών (1), όπως τροποποιήθηκε τελευταία από τον κανονισμό (ΕΟΚ) αριθ. 1235/89 (2), και ιδίως το άρθρο 15,
τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 για την κοινή οργάνωση της αγοράς στον τομέα του κρέατος πουλερικών (3), όπως τροποποιήθηκε τελευταία από τον κανονισμό (ΕΟΚ) αριθ. 1235/89, και ιδίως το άρθρο 15,
τον κανονισμό (ΕΟΚ) αριθ. 2782/75 του Συμβουλίου της 29ης Οκτωβρίου 1975 σχετικά με την παραγωγή και την εμπορία των αυγών προς επώαση και των νεοσσών πουλερικών ορνιθώνος (4), όπως τροποποιήθηκε τελευταία από τον κανονισμό (ΕΟΚ) αριθ. 3987/87 (5), και ιδίως το άρθρο 17,
Εκτιμώντας:
ότι, από της ενοποιήσεως της Γερμανίας, το κοινοτικό δίκαιο εφαρμόζεται αυτοδικαίως στην επικράτεια της πρώην Λαϊκής Δημοκρατίας της Γερμανίας·
ότι ο κανονισμός (ΕΟΚ) αριθ. 1868/77 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 1351/87 (7) καταρτίζει τις λεπτομέρειες για τη διαβίβαση από τα κράτη μέλη προς την Επιτροπή ορισμένων στατιστικών στοιχείων που αφορούν τα αυγά προς επώαση και τους νεοσσούς·
ότι, για να μπορούν να γίνονται αξιόπιστες προβλέψεις, πρέπει να προβλεφθεί, για μια κατάλληλη περίοδο, η διαβίβαση αυτών των στοιχείων να γίνεται χωριστά για την επικράτεια της πρώην Λαϊκής Δημοκρατίας της Γερμανίας·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του Κρέατος Πουλερικών και των Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4 του κανονισμού (ΕΟΚ) αριθ. 1868/77 παρεμβάλλεται η ακόλουθη παράγραφος 1α:
«1α) Από τις 3 Οκτωβρίου 1990 και μέχρι τις 31 Δεκεμβρίου 1992, η Γερμανία θα διαβιβάζει τα στοιχεία, που αποτελούν αντικείμενο του μέρους Ι της ανακεφαλαίωσης που προβλέπεται στην παράγραφο 1, χωριστά για την πρώην Λαϊκή Δημοκρατία της Γερμανίας.
Άρθρο 2
Ο παρών κανονισμός αρχίζει να ισχύει στις 3 Οκτωβρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Σεπτεμβρίου 1990.

Labels: 3
18
17
6